ઉપર લખી તે બધી બાબતોને જરા વાર માટે સાઇડ પર મુકી દઇએ તો સોશિયલ મિડીયાના પોઝીટીવ ઉપયોગોને નજરઅંદાજ કરી શકાય નહી.. જેમકે, સ્પર્ધાત્મક પરીક્ષાઓના વિદ્યાર્થીઓ આ પ્રકારના ગ્રુપ બનાવી એકબીજા સાથે માહિતીની આપ-લે કરી શકે, કોઇ મુદ્દા પર ચર્ચા છેડી શકે વગેરે, પણ આવી યોગ્ય પ્રકારની ગ્રુપ ડિસ્કશન કરનારા વિદ્યાર્થીઓ કેટલા? કદાચ 2-3% જ!!! અન્ય વિદ્યાર્થીઓ આ પ્રકારની એપ્સ દ્વારા ફક્ત અને ફક્ત પોતાનો સમય વેડફે છે તેવુ જોવામાં આવ્યું છે. આવા વિદ્યાર્થીઓ આ એપ્સ વાપરવાનુ બંધ કરી અને તે સમય વાંચવા માટે ફાળવે તો કદાચ કોઇ સ્પર્ધાત્મક પરીક્ષામાં પાસ થઇ જ જાય તેવુ કહેવામાં પણ અતિશયોક્તિ નથી.